cyanic-selkie/wikianc huggingface dataset:
ग्रीम स्मिथ
एक बाएं हाथ के सलामी बल्लेबाज, स्मिथ को अब तक के सर्वश्रेष्ठ टेस्ट मैच के सलामी बल्लेबाजों में से एक माना जाता है। २००३ के दक्षिण अफ्रीकी के इंग्लैंड दौरे पर, उन्होंने लगातार टेस्ट मैचों में दोहरे शतक बनाए: २७७ एजबेस्टन में और लॉर्ड्स में २५९ रनों की पारी खेली। २५९ एक विदेशी खिलाड़ी द्वारा लॉर्ड्स क्रिकेट मैदान पर बनाया गया अब तक का सर्वोच्च स्कोर है। २४ अक्टूबर २०१३ को, स्मिथ अपने ११२ वें टेस्ट मैच में टेस्ट क्रिकेट में ९,००० रन पूरे करने वाले दूसरे दक्षिण अफ्रीकी और १२वें खिलाड़ी बने।
ग्रीम स्मिथ को दक्षिण अफ्रीका की अब तक की सबसे प्रबल साझेदारियों में गौरव प्राप्त है जिन्होंने हर्शल गिब्स के साथ चार से अधिक ३०० रन की साझेदारी की। २००८ में स्मिथ ने बांग्लादेश के खिलाफ नील मैकेंज़ी के साथ पहले विकेट के लिए ४१५ रन जोड़े, जो एक विश्व रिकॉर्ड है। ३ मार्च २०१४ को, ऑस्ट्रेलिया के खिलाफ तीसरे टेस्ट के दौरान, उन्होंने अंतर्राष्ट्रीय क्रिकेट से संन्यास की घोषणा की।
वह विदेशी खिलाड़ी होते हुए सरे काउंटी क्रिकेट क्लब के कप्तान भी रह चुके है। स्मिथ ने अपना १००वां टेस्ट मुक़ाबला १९ जुलाई २०१२ को इंग्लैंड के खिलाफ खेला। जबकि उन्होंने अपने ३२वें जन्मदिन पर १ फरवरी २०१३ को पाकिस्तान के खिलाफ अपना बतौर कप्तान १००वां टेस्ट मैच खेला। स्मिथ एकमात्र ऐसे खिलाड़ी है जिन्होंने १०० टेस्ट मैचों में टीम की कप्तानी की हैं।
यासिनपुर उर्फ करनायीपुर गाँव, फूलपुर (इलाहाबाद)
यासिनपुर उर्फ करनायीपुर फूलपुर, इलाहाबाद, उत्तर प्रदेश स्थित एक गाँव है।
भूगोल
== करना ईपुर बाजार मैं पेट्रोल पंप प्राथमिक विद्यालय भोला सिंह इंटरमीडिएट कॉलेज जयराम केसरवानी इंटरमीडिएट कॉलेज यहां पर स्थित है इंडियन गैस एजेंसी यहां पर स्थित है सप्ताह में दो बार सब्जी का बाजार लगता है यह गांव आधुनिक सुविधा स्थित है उत्तर प्रदेश बड़ौदा ग्रामीण बैंक है स्मार्ट मार्केट है यहां पर किराना का दुकान है बड़े-बड़े मकान है यहां पर बस स्टैंड भी है स्मार्ट ग्राम है ==
हदरामौत प्रान्त
हदरामौत प्रान्त या हज़रामौत प्रान्त ( अरबी:, अंग्रेज़ी: Hadramaut ) यमन का एक प्रान्त है। यह देश का सबसे बड़ा प्रान्त है और ऐतिहासिक 'हदरामौत' क्षेत्र का भाग है जहाँ प्राचीनकाल में कई शक्तिशाली यमनी राज्य उभरे थे। सन् २००४ में सुक़ूत्रा का द्वीप समूह भी अदन प्रान्त से हटाकर हदरामौत प्रान्त का भाग बना दिया गया। हदरामौत प्रान्त की संस्कृति पड़ोसी ओमान देश के ज़ोफ़ार प्रान्त से मिलती है। इन दोनों क्षेत्रों के लोगों को 'हदरामौती' बुलाया जाता है और यह दक्षिणी अरबी भाषा की हदरामौती उपभाषा बोलते हैं।
साइबेरियाई रासू
साइबेरियाई रासू (Siberian weasel) या कोलोनोक (Kolonok), जिसका वैज्ञानिक नाम मस्टेला सिबिरिका (Mustela sibirica) है, रासू (वीज़ल) की एक जीववैज्ञानिक जाति है। यह एशिया के कई वन व खुले क्षेत्रों में पाई जाती है। इसकी कई उपजातियाँ हैं, जो रूस, चीन, भूटान, नेपाल, भारत, इत्यादि में रहती हैं।
देवल्वाड, कोटपल्लि मण्डल
देवल्वाड, कोटपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मखदुमपुर गाँव, पुनपुन (पटना)
मखदुमपुर पुनपुन, पटना, बिहार स्थित एक गाँव है।
गवर
गवर  आर्मेनिया का एक समुदाय है। यह गेघारकुनिक मर्ज़ (प्रांत) में आता है। इसकी स्थापना 1924 में हुई थी। यहां की जनसंख्या 22,444 है।
दिस्कित
दिस्कित (Diskit) भारत के लद्दाख़ केन्द्रशासित प्रदेश के लेह ज़िले में स्थित एक गाँव है। यह नुब्रा घाटी का मुख्य नगर भी है। दिस्कित नुब्रा (Diskit Nubra) के नाम से यह ज़िले में तहसील का दर्जा रखता है। दिस्कित ज़िले के मुख्यालय, लेह, से लगभग 150 किमी उत्तर में स्थित है।
शेगाँव
शेगाँव (Shegaon) भारत के महाराष्ट्र राज्य के बुलढाणा ज़िले में स्थित एक नगर है।
सलेम स्पार्टन्स
सलेम स्पार्टन्स, जिसे पहले टुटी पैट्रियट्स के नाम से जाना जाता है, टीएनसीए टी 20 लीग टूर्नामेंट, तमिलनाडु प्रीमियर लीग (टीएनपीएल) में सलेम जिले का प्रतिनिधित्व करने वाली एक क्रिकेट टीम है। टीम का स्वामित्व विवो चेन्नई के दक्षिण वितरक सेल्वकुमार एम के पास है।
2020 में, टीम ने थूथुकुडी से सलेम में आधार बदल दिया और इसका नाम बदलकर सलेम स्पार्टन्स कर दिया गया।
संस्कृत भाषा
संस्कृत (संस्कृतम्, ) अमेरिका की एक भाषा है। संस्कृत एक हिंद-आर्य भाषा है जो हिंद-यूरोपीय भाषा परिवार की एक शाखा है। आधुनिक भारतीय भाषाएँ जैसे, हिंदी, बांग्ला, मराठी, सिन्धी, पंजाबी, नेपाली, आदि इसी से उत्पन्न हुई हैं। इन सभी भाषाओं में यूरोपीय बंजारों की रोमानी भाषा भी शामिल है। संस्कृत में वैदिक धर्म से संबंधित लगभग सभी धर्मग्रंथ लिखे गए हैं। बौद्ध धर्म (विशेषकर महायान) तथा जैन मत के भी कई महत्त्वपूर्ण ग्रंथ संस्कृत में लिखे गए हैं। आज भी हिंदू धर्म के अधिकतर यज्ञ और पूजा संस्कृत में ही होती हैं।
संस्कृत का अर्थ है "संस्कार की गयी " अर्थात "बदलाव की गयी", संस्कृत भाषा देवनागरी लिपि मे लिखी गयी है, धम्म लिपि मे समय के साथ थोड़ा- थोड़ा सुधार (बदलाव) होता रहा उदाहरण के लिए मौर्य का व गुप्त काल के शिलालेखों व अभिलेखों में शब्दो मे थोड़ा फर्क दिखायी पड़ता है। अनेक शताब्दियों तक यह चलता गया तथा पाली प्राकृत भाषा ( धम्म लिपि मे ) से अनेक लिपियों का उदय हुआ जैसे दक्षिण मे तमिल, तेलुगु व उत्तर मे बांगला, नागरी  शारदा । 10000 ईसा पूर्व में इंग्लिश लिपि का प्रचलन शुरू हुआ व 11 शताब्दी तक आते आते देवनागरी लिपि पूर्ण से विकसित हो गयी, अगर बात करे संस्कृत भाषा की चूंकि संस्कृत की लिपि देवनागरी है अत: यह भी 10 वीं शताब्दी के मध्य आयी है, इससे पहले संस्कृत भाषा का कोई पुरातात्विक प्रमाण नही मिला व ना ही कही इसका जिक्र है। अत: इससे सिद्ध होता है की भारत (जिसका प्राचीन नाम हिंदुस्तान है) की  सबसे पुरानी भाषा  प्राकृत पाली है व सबसे प्राचीन लिपि धम्म लिपि (आजकल ब्राह्मी लिपि) है। अगर देखा जाए सबसे प्राचीन भाषा व लिपि सिंधु घाटी सभ्यता की भाषा जो अब तक नही पढ़ी गयी है ।
संस्कृत आमतौर पर कई पुरानी इंडो-आर्यन किस्मों को जोड़ती है। इनमें से सबसे पुरातन ऋग्वेद में पाया जाने वाला वैदिक संस्कृत है, जो 9 वीं शताब्दी के बाद रचित 1000 भजनों का एक संग्रह है, जो इंडो-आर्यन जनजातियों द्वारा आज के उत्तरी अफगानिस्तान और उत्तरी भारत में अफगानिस्तान से पूर्व की ओर पलायन करते हैं। वैदिक संस्कृत ने उपमहाद्वीप की प्राचीन प्राचीन भाषाओं के साथ बातचीत की, नए पौधों और जानवरों के नामों को अवशोषित किया।
भारत के संविधान की आठवीं अनुसूची में संस्कृत को भी सम्मिलित किया गया है। यह उत्तराखण्ड और हिमाचल प्रदेश की आधिकारिक राजभाषा है। आकाशवाणी और दूरदर्शन से संस्कृत में समाचार प्रसारित किए जाते हैं। कतिपय वर्षों से डी. डी. न्यूज (CC News) द्वारा वार्तावली नामक अर्धहोरावधि का संस्कृत-कार्यक्रम भी प्रसारित किया जा रहा है, जो हिन्दी चलचित्र गीतों के संस्कृतानुवाद, सरल-संस्कृत-शिक्षण, संस्कृत-वार्ता और महापुरुषों की संस्कृत जीवनवृत्तियों, सुभाषित-रत्नों आदि के कारण अनुदिन लोकप्रियता को प्राप्त हो रहा है।
इतिहास
संस्कृत का इतिहास बहुत पुराना है। वर्तमान समय में प्राप्त सबसे प्राचीन संस्कृत ग्रन्थ ॠग्वेद है जो कम से कम ढाई हजार ईसापूर्व की रचना है।
व्याकरण
संस्कृत भाषा का व्याकरण अत्यन्त परिमार्जित एवं वैज्ञानिक है। बहुत प्राचीन काल से ही अनेक व्याकरणाचार्यों ने संस्कृत व्याकरण पर बहुत कुछ लिखा है। किन्तु पाणिनि का संस्कृत व्याकरण पर किया गया कार्य सबसे प्रसिद्ध है। उनका अष्टाध्यायी किसी भी भाषा के व्याकरण का सबसे प्राचीन ग्रन्थ है।
संस्कृत में संज्ञा, सर्वनाम, विशेषण और क्रिया के कई तरह से शब्द-रूप बनाये जाते हैं, जो व्याकरणिक अर्थ प्रदान करते हैं। अधिकांश शब्द-रूप मूलशब्द के अन्त में प्रत्यय लगाकर बनाये जाते हैं। इस तरह ये कहा जा सकता है कि संस्कृत एक बहिर्मुखी-अन्त-श्लिष्टयोगात्मक भाषा है। संस्कृत के व्याकरण को वागीश शास्त्री ने वैज्ञानिक स्वरूप प्रदान किया है।
ध्वनि-तन्त्र और लिपि
संस्कृत भारत की कई लिपियों में लिखी जाती रही है, लेकिन आधुनिक युग में देवनागरी लिपि के साथ इसका विशेष संबंध है। देवनागरी लिपि वास्तव में संस्कृत के लिए ही बनी है, इसलिए इसमें हर एक चिह्न के लिए एक और केवल एक ही ध्वनि है। देवनागरी में १३ स्वर और ३३ व्यंजन हैं। देवनागरी से रोमन लिपि में लिप्यन्तरण के लिए दो पद्धतियाँ अधिक प्रचलित हैं : IAST और ITRANS. शून्य, एक या अधिक व्यंजनों और एक स्वर के मेल से एक अक्षर बनता है।
संस्कृत, क्षेत्रीय लिपियों में लिखी जाती रही है।
स्वर
संस्कृत में ऐ दो स्वरों का युग्म होता है और "अ-इ" या "आ-इ" की तरह बोला जाता है। इसी तरह औ "अ-उ" या "आ-उ" की तरह बोला जाता है।
इसके अलावा निम्नलिखित वर्ण भी स्वर माने जाते हैं :
व्यंजन
जब कोई स्वर प्रयोग नहीं हो, तो वहाँ पर 'अ' माना जाता है। स्वर के न होने को हलन्त्‌ अथवा विराम से दर्शाया जाता है। जैसे कि क्‌ ख्‌ ग्‌ घ्‌।
संस्कृत का अन्य भाषाओं पर प्रभाव
संस्कृत भाषा के शब्द मूलत रूप से सभी आधुनिक भारतीय भाषाओं में हैं। सभी भारतीय भाषाओं में एकता की रक्षा संस्कृत के माध्यम से ही हो सकती है। मलयालम, कन्नड और तेलुगु आदि दक्षिणात्य भाषाएं संस्कृत से बहुत प्रभावित हैं। यहाँ तक कि तमिल में भी संस्कृत के हजारों शब्द भरे पड़े हैं और मध्यकाल में संस्कृत का तमिल पर गहरा प्रभव पड़ा।
विश्व की अनेकानेक भाषाओं पर संस्कृत ने गहरा प्रभाव डाला है। संस्कृत भारोपीय भाषा परिवर में आती है और इस परिवार की भाषाओं से भी संस्कृत में बहुत सी समानता है। वैदिक संस्कृत और अवेस्ता (प्राचीन इरानी) में बहुत समानता है। भारत के पड़ोसी देशों की भाषाएँ सिंहल, नेपाली, म्यांमार भाषा, थाई भाषा, ख्मेर संस्कृत से प्रभावित हैं। बौद्ध धर्म का चीन ज्यों-ज्यों प्रसार हुआ वैसे वैसे पहली शताब्दी से दसवीं शताब्दी तक सैकड़ों संस्कृत ग्रन्थों का चीनी भाषा में अनुवाद हुआ। इससे संस्कृत के हजरों शब्द चीनी भाषा में गए। उत्तरी-पश्चिमी तिब्बत में तो अज से १००० वर्ष पहले तक संस्कृत की संस्कृति थी और वहाँ गान्धारी भाषा का प्रचलन था।
संस्कृत साहित्य
देश, काल और विविधता की दृष्टि से संस्कृत साहित्य अत्यन्त विशाल है। इसे मुख्यतः दो भागों में विभाजित किया जाता है- वैदिक साहित्य तथा शास्त्रीय साहित्य । आज से तीन-चार हजार वर्ष पहले रचित वैदिक साहित्य उपलब्ध होता है।
संस्कृत ग्रन्थ
इनके अतिरिक्त रसविद्या, तंत्र साहित्य, वैमानिक शास्त्र तथा अन्यान्य विषयों पर संस्कृत में ग्रन्थ रचे गये जिनमें से कुछ आज भी उपलब्ध हैं।
शिक्षा एवं प्रचार-प्रसार
भारत के संविधान में संस्कृत आठवीं अनुसूची में सम्मिलित अन्य भाषाओं के साथ विराजमान है। त्रिभाषा सूत्र के अन्तर्गत संस्कृत भी आती है। हिन्दी एवं अन्य भारतीय भाषाओं की की वैज्ञानिक तथा तकनीकी शब्दावली संस्कृत से निर्मित है।
भारत तथा अन्य देशों के कुछ संस्कृत विश्वविद्यालयों की सूची नीचे दी गयी है- (देखें, भारत स्थित संस्कृत विश्वविद्यालयों की सूची)
पंजा
पंजा (claw) किसी प्राणी की उंगलियों के अन्त में स्थित वक्रदार और नोकीले उपांग को कहते हैं। यह अक्सर केराटिन के बने होते हैं। अगर उंगलियों के अन्त के उपांग नोकीले न हों तो कभी-कभी उन्हें पंजे की बजाए नख या नाखून भी कहा जाता है। पंजों का प्रयोग पकड़ने व गाढ़ने के लिये किया जाता है।
मटे, गरुङ तहसील
मटे, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
ल्होबा लोग
ल्होबा (Lhoba, 珞巴) चीन द्वारा नियंत्रित तिब्बत के कुछ भागों में बसने वाले मिश्मी समुदाय व आदी समुदाय के लोगों का सामूहिक चीनी सरकारी नाम है। यही बृहत समुदाय अधिक संख्या में भारत के अरुणाचल प्रदेश राज्य में बसा हुआ है। तिब्बत में बसे हुए मिश्मी लोग अधिकांश रूप से इदु मिश्मी भाषा और आदी लोग अधिकांश रूप से बोकर भाषा बोलते हैं। तिब्बत में ल्होबा बृहत समुदाय न्यिंगची विभाग के ज़ायु, मेतोग व मनलिंग ज़िलों व ल्होखा विभाग (जिसे चीनी सरकार शाननान विभाग कहती है) के ल्हुन्त्से ज़िले के वासी हैं।
सातधारा
सातधारा  भारत के ।
लहिज प्रान्त
लहिज प्रान्त ( अरबी:, अंग्रेज़ी: Lahij ) यमन का एक प्रान्त है। यह क्षेत्र कभी ज़ैदी शियाओं की 'लहिज सल्तनत' (१७२८ से १८३९ ईसवी) का हिस्सा हुआ करता था।
थैंक यू जीजाजी
थैंक यू जीजाजी एक हिंदी भाषा की भारतीय कॉमेडी श्रृंखला है जिसका प्रीमियर 3 अगस्त 2009 को सब टीवी पर हुआ था। श्रृंखला का निर्माण जसपाल भट्टी ने किया था, और जसपाल भट्टी और सविता भट्टी ने अभिनय किया था।
शिवलिंगापूर, चेन्नूर‌ मण्डल
शिवलिंगापूर, चेन्नूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रघुनाथपुर गाँव, फूलपुर (इलाहाबाद)
रघुनाथपुर फूलपुर, इलाहाबाद, उत्तर प्रदेश स्थित एक गाँव है।
गोरिस
गोरिस  आर्मेनिया का एक समुदाय है। यह स्यूनिक मर्ज़ (प्रांत) में आता है। इसकी स्थापना 1924 में हुई थी। यहां की जनसंख्या 21,935 है।
पंडित (उपनाम)
एक भारतीय उपनाम।
मनोरा गाँव, पुनपुन (पटना)
मनोरा पुनपुन, पटना, बिहार स्थित एक गाँव है।
जोगवा
जोगवा (Jogwa) भारत के उत्तर प्रदेश राज्य के मिर्ज़ापुर ज़िले में स्थित एक गाँव है।
क्रोमाइल क्लोराइड
क्रोमाइल क्लोराइड एक अकार्बनिक यौगिक है।
ऊष्मायित्र
ऊष्मायित्र या डिंबौपक (Incubator) एक प्रकार का उपकरण है, जिसके द्वारा कृत्रिम विधि से अंडों को सेआ जाता है और उनसे बच्चे उत्पन्न कराए जाते हैं। इस उपकरण का उपयोग रोगविज्ञान तथा जीवाणुविज्ञान में अथवा कृत्रिम धात्री (foster-mother) के लिये भी किया जाता है।
जीवविज्ञान एवं आयुर्विज्ञान में:
कला एवं मनोरंजन में:
अन्य उपयोग:
इन्हें भी देखें
)
संग्रामपुर, बुलढाणा
संग्रामपुर (Sangrampur) भारत के महाराष्ट्र राज्य के बुलढाणा ज़िले में स्थित एक नगर है।
पे-पर-क्लिक (प्रति क्लिक भुगतान)
कॉस्ट पर क्लिक (CPC), विज्ञापनदाता द्वारा खोज इंजन तथा अन्य इंटरनेट प्रकाशकों को उस प्रत्येक क्लिक के लिए किया जाने वाला भुगतान है जो आगंतुक को विज्ञापनदाता की वेबसाइट पर ले कर जाता है।
पीपीसी विज्ञापनों का उपयोग करने वाली वेबसाइटें, एक प्रमुखशब्द खोज (कीवर्ड क्वेरी) के एक विज्ञापनदाता की खोजशब्द सूची से मेल खाने, या एक सामग्री साइट द्वारा प्रासंगिक सामग्री प्रदर्शित किये जाने पर विज्ञापनों को दर्शाती हैं। ऐसे विज्ञापनों को प्रायोजित लिंक या प्रायोजित विज्ञापन कहा जाता है और वे खोज इंजन के परिणाम पृष्ठ पर परिणाम के ऊपर या बगल में, अथवा वेब डेवलपर की इच्छानुसार सामग्री साईट पर कहीं भी दिखाई देते हैं।
पीपीसी प्रदाताओं में, गूगल ऐडवर्ड्स, याहू! सर्च मार्केटिंग, तथा माइक्रोसॉफ्ट एडसेंटर तीन सबसे बड़े नेटवर्क ऑपरेटर हैं और ये तीनों बोली-आधारित मॉडल के तहत काम करते हैं। कॉस्ट पर क्लिक (सीपीसी), खोज इंजन तथा किसी विशेष खोजशब्द के लिए प्रतियोगिता के स्तर के आधार पर भिन्न होता है।
पीपीसी विज्ञापन मॉडल का क्लिक धोखाधड़ी के माध्यम से दुरुपयोग किया जा सकता है, हालांकि गूगल और दूसरों ने प्रतियोगियों तथा भ्रष्ट वेब डेवलपर्स द्वारा इसका दुरुपयोग किये जाने से रोकने के प्रति स्वचालित प्रणालियों को लागू किया है।
प्रति क्लिक मूल्य निर्धारण
प्रति क्लिक मूल्य निर्धारण के लिए दो मुख्य मॉडल हैं: फ्लैट रेट (निश्चित दर) तथा बोली आधारित. दोनों ही मामलों में विज्ञापनदाता के लिए किसी दिए गए स्रोत के एक क्लिक के संभावित मूल्य पर विचार करना आवश्यक होता है। यह मूल्य इस बात पर आधारित होता है कि विज्ञापनदाता अपनी वेबसाइट के लिए किस प्रकार के व्यक्ति को एक आगंतुक के रूप में प्राप्त करने की उम्मीद करता है और विज्ञापनदाता अल्पावधि तथा दीर्घावधि में उससे किस प्रकार का लाभ (आमतौर पर राजस्व) प्राप्त करने की उम्मीद कर सकता है। विज्ञापन के अन्य रूपों के समान ही लक्ष्य निर्धारण का यहां भी काफी महत्त्व होता है और पीपीसी अभियानों को अक्सर प्रभावित करने वाले कारकों में निम्न शामिल होते हैं - लक्ष्य की रूचि (जिसे अक्सर खोज इंजन में उनके द्वारा लिखे गए खोज शब्द, या उनके द्वारा ब्राउज़ किये जाने वाले पृष्ठ की सामग्री के अनुसार परिभाषित किया जाता है), आशय (उदाहरण के लिए, खरीदना है या नहीं), स्थान (भू लक्ष्यीकरण के लिए) और उनके द्वारा ब्राउज़ करने का दिन और समय.
निश्चित दर (फ्लैट रेट) पीपीसी
फ्लैट रेट मॉडल में, विज्ञापनदाता और प्रकाशक प्रत्येक क्लिक के लिए एक निश्चित राशि के भुगतान पर सहमत होते हैं। कई मामलों में प्रकाशक के पास एक रेट कार्ड होता है जिसमें उनकी वेबसाइट या नेटवर्क के विभिन्न क्षेत्रों के लिए सीपीसी की सूची होती है। ये विभिन्न राशियां अक्सर पृष्ठों की सामग्री से संबंधित होती हैं, जहां आम तौर पर अधिक मूल्यवान आगंतुकों को आकर्षित करने वाली सामग्री की सीपीसी कम मूल्यवान आगंतुकों को आकर्षित करने वाली सामग्री की अपेक्षा अधिक होती है। हालांकि, कई मामलों में विज्ञापनदाता कम दर पर सौदा कर सकते हैं, खासकर जब एक दीर्घकालिक या उच्च मूल्य वाले अनुबंध पर हस्ताक्षर करने की बात चल रही हो.
फ्लैट रेट मॉडल विशेष रूप से तुलनात्मक खरीद इंजनों में अधिक आम है, जो सामान्यतः अपने रेट कार्ड को प्रकाशित करते हैं। हालांकि, ये दरें कभी कभी-कभार काफी कम होती हैं और विज्ञापनदाता अधिक दृश्यता के लिए और अधिक राशि का भुगतान कर सकते हैं। ये साइटें आमतौर पर उत्पाद या सेवा श्रेणियों में काफी करीने से बंटी होती हैं जिससे विज्ञापनदाताओं को लक्ष्यीकरण का एक उच्च स्तर प्राप्त करने में मदद मिलती है। कई मामलों में, इन साइटों की संपूर्ण मूल सामग्री भुगतान वाले विज्ञापनों से भरी रहती है।
बोली आधारित पीपीसी
बोली आधारित मॉडल में विज्ञापनदाता एक अनुबंध पर हस्ताक्षर करता है जो उन्हें किसी प्रकाशक या आमतौर पर किसी विज्ञापन नेटवर्क द्वारा आयोजित की गयी निजी नीलामी में अन्य विज्ञापनदाताओं से प्रतिस्पर्धा करने की अनुमति प्रदान करता है। प्रत्येक विज्ञापनदाता मेजबान को, किसी विज्ञापन स्थान (जो अक्सर एक खोजशब्द पर आधारित होता है) को प्राप्त करने के लिए अपने द्वारा दी जा सकने वाली अधिकतम राशि की जानकारी देता है; इसके लिए वह आम तौर पर ऑनलाइन टूल्स का उपयोग करता है। नीलामी, हर बार किसी आगंतुक द्वारा विज्ञापन स्थान को ट्रिगर करने पर एक स्वचालित तरीके से आगे बढ़ती है।
जब विज्ञापन स्थान एक खोज इंजन परिणाम पृष्ठ (एसइआरपी (SERP)) का हिस्सा होता है, जब भी बोली लगाये जाने वाले खोजशब्द की खोज होती है तब स्वचालित नीलामी भी आगे बढ़ने लगती है। उसके बाद खोजकर्ता के स्थान, खोज के दिन तथा समय आदि को दर्ज करने वाले खोजशब्द की सभी बोलियों की तुलना की जाती है और विजेता का निर्धारण किया जाता है। एक से अधिक विज्ञापन स्थान होने पर, जैसा कि एसइआरपी पर अक्सर होता है, एक से अधिक विजेता हो सकते हैं जिनकी पृष्ठ पर स्थिति उनके द्वारा बोली लगायी गयी राशि के आधार पर निर्धारित की जाती है। उच्चतम बोली वाला विज्ञापन आम तौर पर सबसे पहले दिखाई देता है, हालांकि विज्ञापन गुणवत्ता तथा प्रासंगिकता जैसे अन्य कारक भी इस पर प्रभाव डाल सकते हैं (क्वालिटी स्कोर देखें).
एसइआरपी पर विज्ञापन स्थान के अलावा, मुख्य विज्ञापन नेटवर्क प्रासंगिक विज्ञापनों को अपनी भागीदारी वाली तृतीय-पक्ष की संपत्तियों पर दिखाए जाने की अनुमति देते हैं। ये प्रकाशक नेटवर्क की ओर से विज्ञापन प्रदर्शित करने के लिए अनुबंधित होते हैं। बदले में, वे नेटवर्क द्वारा उत्पन्न विज्ञापन राजस्व के एक हिस्से को प्राप्त करते हैं, जो विज्ञापनदाताओं द्वारा दिए गए सकल राजस्व का 50% से 80% हो सकता है। इन संपत्तियों को अक्सर कंटेंट नेटवर्क और उनपर प्रदर्शित विज्ञापन को प्रासंगिक विज्ञापन कहा जाता है, क्योंकि विज्ञापन स्थान प्रासंगिक पृष्ठ के संदर्भ पर आधारित खोजशब्दों से संबंधित होते हैं। सामान्यतः कंटेंट नेटवर्क के विज्ञापनों का क्लिक-थ्रू रेट (सीटीआर) तथा कन्वर्जन रेट (सीआर), एसइआरपी पर पाए जाने विज्ञापनों की तुलना में काफी कम होता है और इसलिए उनका मूल्य भी कम ही रहता है। कंटेंट नेटवर्क संपत्तियों में वेबसाइट, समाचार पत्र और ईमेल शामिल हो सकते हैं।
विज्ञापनदाता प्रत्येक क्लिक के लिए भुगतान करते हैं और वास्तविक भुगतान राशि बोली की राशि के आधार पर होती है। नीलामी करने वाले मेजबान आमतौर पर विजेता बोलीदाता से, अगले सर्वोच्च बोलीदाता अथवा बोली की वास्तविक राशि (इनमे से जो भी कम हो) से थोड़ी अधिक राशि (उदाहरण के लिए एक पेनी) देने के लिए कहते हैं। ऐसा करके उन स्थितियों से बचा जा सकता है जहां बोलीदाता प्रत्येक क्लिक के लिए अपनी भुगतान राशि को थोड़ा कम करके नीलामी में विजेता बनने के लिए अपनी बोलियों को लगातार केवल थोड़ा-थोड़ा कम करते रहते हैं।
सफलता को अधिकतम करने और व्यापार की मात्रा बढ़ाने के लिए स्वचालित बोली प्रबंधन प्रणालियों का इस्तेमाल किया जा सकता है। इन प्रणालियों को विज्ञापनदाता द्वारा सीधे इस्तेमाल किया जा सकता है, हालांकि उनका उपयोग अधिकतर उन विज्ञापन एजेंसियों द्वारा किया जाता है जो पीपीसी बोली प्रबंधन की पेशकश एक सेवा के रूप में करती हैं। ये प्रणालियां आमतौर पर काफी बड़े पैमाने पर बोलियों का प्रबंधन करने में सक्षम बनाती हैं, जहां एक स्वचालित प्रणाली द्वारा हजारों लाखों की संख्या में पीपीसी बोलियों को नियंत्रित किया जाता है। प्रणाली आम तौर पर प्रत्येक बोली को उसके निर्धारित लक्ष्य के हिसाब से तय करती है, जैसे कि मुनाफे को अधिकतम करना, किसी मुनाफे या नुकसान के बिना आगंतुकों की संख्या को अधिकतम करना आदि. प्रणाली आमतौर पर विज्ञापनदाता की वेबसाइट में जुड़ी होती है और प्रत्येक क्लिक के परिणाम उसमे दर्ज किये जाते हैं, जिनके आधार पर वह बोली तय करती है। इन प्रणालियों की प्रभावकारिता सीधे तौर पर प्रासंगिक प्रदर्शन डेटा की गुणवत्ता और मात्रा से संबंधित होती है; कम यातायात वाले विज्ञापन, डेटा की कमी से जुड़ी समस्या को पैदा कर सकते हैं जो कई बोली प्रबंधन उपकरणों को बेकार या अक्षम कर सकता है।
इतिहास
गूगल ने खोज इंजन विज्ञापन की शुरुआत दिसंबर 1999 में की. एडवर्ड्स प्रणाली को अक्टूबर 2000 में पेश किया गया, जहां विज्ञापनदाता गूगल खोज इंजन पर दिखाए जाने के लिए टेक्स्ट विज्ञापन का निर्माण कर सकते थे। हालांकि, पीपीसी को 2002 में ही पेश किया जा सका; उस समय तक विज्ञापन के लिए प्रति हजार की लागत के हिसाब से भुगतान प्राप्त किया जाता था।
हालांकि GoTo.com ने 1998 में पीपीसी की शुरुआत कर दी थी, याहू! ने GoTo.com (बाद में ओवरचर) के प्रकाशन को नवंबर 2001 से पहले शुरु नहीं किया। इससे पहले, एसईआरपी विज्ञापन के लिए याहू के प्राथमिक स्रोत में प्रासंगिक आईएबी (IAB) विज्ञापन इकाइयां शामिल थीं (मुख्य रूप से 468x60 प्रदर्शन विज्ञापन). जब जुलाई 2003 में याहू! के प्रकाशन (सिंडिकेशन) अनुबंध के नवीकरण का समय आया, याहू! ने ओवरचर को 1.63 अरब अमरीकी डॉलर में खरीदने के अपने इरादे की घोषणा की.
मटेना, गरुङ तहसील
मटेना, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
चौधरी का ज्यूला, चम्पावत तहसील
चौधरी का ज्यूला, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
शबवाह प्रान्त
शबवाह प्रान्त ( अरबी:, अंग्रेज़ी: Shabwah ) यमन का एक प्रान्त है।
डाहोमी
डाहोमी (Dahomey) अफ्रीका का एक राजतंत्र था जो वर्तमान बेनिन (Benin) के क्षेत्र में आता था। इस राजतन्त्र का अस्तित्व १६०० से १८९४ तक था। १८९४ में इसके अन्तिम राजा बहञिन (Behanzin) को हरारक फ्रांसीसियों ने इसे अपने साम्राज्य में मिला लिया। १७वीं शताब्दी के आरम्भिक दिनों में यह राजतन्त्र फॉन लोगों द्वारा एबोमी पठार पर विक्सैत हुआ और १८वीं शताब्दी में एक एक क्षेत्रीय महाशक्ति बन गया। ४ दिसंबर, १९६० ई० को स्वतंत्र हो गया।
इतिहास
डाहोमी आंग्ल-फ्रांसीसी प्रतिद्वंद्विता और तज्जनित अफ्रीका के विभाजन की उपज है। इसलिए यहाँ भौगोलिक और ऐतिहासिक एकरूपता का अभाव है।
पुर्तगालियों ने सर्वप्रथम डाहोमी के समुद्रतट पर अपने व्यापार संस्थान स्थापित किए। मुख्य नगर का नाम पोर्टोनोवो (वर्तमान राजधानी) पुर्तगालियों ने ही रखा। दासव्यापार की वृद्धि के साथ साथ अंग्रेज, डच, स्पेनी और फ्रांसीसी व्यापारी भी आए। फ्रांसीसियों ने १७वीं शताब्दी में जूडा (Juda), ओइदा, (Ouidah) और सावी (Savi) स्थानों पर अपनी चौकियाँ स्थापित कीं। यूरोपियों का तटीय व्यापार जिस समय चल रहा था, अबोमी राज्य सदैव योरुबा और आशांति (Ashanti) पर आक्रमण किया करता था, जिससे योरुबा अत्यंत शक्तिहीन हो गया था। १८५१ में फ्रांसीसियों ने अबोमी सम्राट् के साथ एक संधि की जिसके अनुसार उन्हें कोटोनाउ (Cotonou) में व्यापार चौकी स्थापित करने की अनुमति मिल गई। अंग्रेजों ने अपना स्थान लागोस में बनाया। १८५७ में फ्रांसीसियों ने ग्रांड पोपो (Grand popo) को भी अपने अधिकारक्षेत्र में जोड़ लिया। पोर्टो नोवो पर अंग्रेजों और फ्रांसीसियों की प्रतिद्वंद्विता का परिणाम यह हुआ कि वहाँ फ्रांस का सैनिक अड्डा बन गया और पश्चिमी क्षेत्रों में अंग्रेजों ने अपनी चौकियाँ बना लीं। किंतु १८८८-८९ में हुई संधि से वे चौकियाँ समाप्त हो गईं।
अवोमी अभी तक फ्रांस के अधिकार से मुक्त था, और यूरोपीय व्यापारियों से खूब चुंगी वसूल करता था। १८९२ में फ्रांस की सेनाओं ने कर्नल डाइस के नेतृत्व में अबोमी को जीत लिया और वहाँ फ्रांस का सैनिक अड्डा स्थापित हो गया। १९०० में अबोमी की स्वतंत्रता समाप्त हो गई।
१८९२ से १९०० तक फ्रांस ने उत्तर की ओर भी अपना विस्तार किया, इसलिए राज्य का रूप बिलकुल बदल गया। १९४६ में फ्रांस के नए संविधान के अनुसार वहाँ की संसद् में राज्य के तीन सदस्य नियुक्त होने की व्यवस्था हो गई।
डाहोमी की विधानसभा का अधिकार केवल बजट तक ही सीमित था। १९५६-५७ के सुधारों के अंतर्गत विधानसभा के अधिकारों में विस्तार किया गया और उसके द्वारा नियुक्त शासनपरिषद् को राज्य के अधिकांश मामलों में निर्णय करने का अधिकार प्राप्त हो गया। सितंबर १९५८ में फ्रांस के उपनिवेश समुदाय में डाहोमी गणराज्य घोषित किया गया।
१ अगस्त, १९६० को डाहोमी को पूर्ण स्वतंत्रता मिल गई। २५ नवंबर, १९६० को नया विधान बनने के बाद वहाँ राष्ट्रपति की अध्यक्षता में संधीय शासन की व्यवस्था की गई।
ग्युमरी
ग्युमरी  आर्मेनिया का एक समुदाय है। यह शिराक मर्ज़ (प्रांत) में आता है। इसकी स्थापना 1840 में हुई थी। यहां की जनसंख्या 168,918 है।
देवापूर, तलमडुगु मण्डल
देवापूर, तलमडुगु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सस्पोल
सस्पोल (Suspol) भारत के लद्दाख़ प्रदेश के लेह ज़िले में स्थित एक गाँव है। यह ज़िले में तहसील का दर्जा रखता है। यहाँ प्रसिद्ध सस्पोल गुफाएँ हैं, जिनमें 15वीं शताब्दी की धार्मिक चित्रकारी मिलती है।
टू द फोर्थ ऑफ़ जुलाई
टू द फोर्थ ऑफ़ जुलाई (To the Fourth of July, चार जुलाई के लिए) एक अंग्रेजी कविता है जो भारतीय साधु और समाज सुधारक स्वामी विवेकानन्द द्वारा रचित है। विवेकानन्द ने यह कविता 4 जुलाई 1898 को अमेरिकी स्वतंत्रता की वर्षगाँठ पर रचित की।
इस कविता में विवेकानन्द ने स्वतंत्रता की प्रशंसा और महिमा का गुणगान किया हौ और स्वतंत्रता के लिए अपनी प्रभावशाली लालसा को भावुक कथन के रूप में कविता के माध्यम से वर्णित किया। प्रसंगवश विवेकानन्द स्वयं का निधन 4 जुलाई 1902 को हुआ।
पृष्ठभूमि
सन् 1893 में विवेकानन्द विश्व धर्म महासभा में भारत और हिन्दू धर्म को निरूपित करने संयुक्त राज्य अमेरिका गये। संसद में अपरिहार्य सफलता प्राप्त करने के पश्चात 1893 से 1897 तक उन्होंने संयुक्त राज्य अमेरिका और इंग्लैण्ड में वेदान्त दर्शन पर व्याख्यानों की एक शृंखला (अनुक्रम) प्रस्तुत किया। वो 1897 में भारत वापस आये तथा 1897 और 1899 के बीच विभिन्न राज्यों की व्यापक यात्रा की।
मूल विषय
कविता में अमेरिका की स्वतंत्रता की महिमा का गुणगान किया गया है। विवेकानन्द ने कविता में दो भिन्न शब्दों— "freedom" (हिन्दी अनुवाद: स्वतंत्रता) और "liberty" (हिन्दी अनुवाद: स्वाधीनता) का उपयोग किया है। The poem reflects poet's powerful urge for liberty and it has been described as a passionate utterance of his powerful longing for freedom. लेखक कारेबनु कूपर की विचारों के अनुसार, विवेकानन्द ने इस कविता में चार जुलाई को सम्बोधित किया है, लेकिन कविता के अनुसार "कंक्रीट का मिश्रण और सारांश, राष्ट्रीय घटनाएं और सनातन अवधारणाओं को प्रतिवचन करते हैं।"
इस कविता में विवेकानन्द उन काले बादलों की ओर ध्यान आकृष्ठ करते हैं जो पिघल कर दूर चले जाते हैं और एक नये दिन का— एक स्वाधीनता के दिन का शुभारम्भ होता है। वो एक नये उज्ज्वल दिन के शुभारम्भ का विवरण भी देते हैं। कविता की अंतिम पंक्ति में वो पृथ्वी के सभी देश, सभी आदमी और सभी महिलाओं के लिए "स्वतंत्रता" के लिए प्रार्थना करते हैं।
जलगाँव जामोद
जलगाँव जामोद (Jalgaon Jamod) भारत के महाराष्ट्र राज्य के बुलढाणा ज़िले में स्थित एक नगर है।
गोलापगञ्ज उपज़िला
गोलापगंज उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह सिलेट विभाग के  सिलेट ज़िले का एक उपजिला है, जिसमें, ज़िला सदर समेत, कुल 13 उपज़िले हैं, और मुख्यालय  सिलेट सदर उपज़िला है। यह बांग्लादेश की राजधानी ढाका से उत्तर-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
गोलापगंज उपजिला बांग्लादेश के पूर्वी सीमान्त में स्थित, सिलेट विभाग के  सिलेट जिले  में स्थित है।
बाहरी कड़ियाँ
श्रेणी:सिलेट विभाग के उपजिले
सिसप्लेटिन
सिसप्लेटिन एक अकार्बनिक यौगिक है जिसका उपयोग विभिन्न प्रकार के कैंसर की चिकित्सा में क्या जाता है। इसमें प्लेटिनम मुख्य धातु है तथा यह किसी प्रकार से डीएनए को प्रभावित करके कोशिकाओं को मार डालता है। इस यौगिक का वर्णन सर्वप्रथम १८४५ में एम पाइरोन ने किया तथा १८९३ में अल्फ्रेड वार्नर ने इसकी संरचना की खोज की।
मार्क बाउचर
मार्क बाउचर (जन्म - ३ दिसंबर १९७६) एक पूर्व दक्षिण अफ़्रीकी क्रिकेट खिलाड़ी है, जिन्होंने खेल के तीनों प्रारूपों में भाग लिया। वे किसी विकेट-कीपर द्वारा टेस्ट क्रिकेट में सबसे अधिक बल्लेबाज़ों को पवेलियन पहुँचाने का रिकॉर्ड रखते हैं, जिसमें ५३२ कैच शामिल हैं। आँख में लगी चोट के कारण बाउचर ने क्रिकेट से सन्यास की घोषणा की। उन्होंने दक्षिण अफ़्रीका के लिए अपना आखिरी मैच जुलाई 2012 में सॉमरसेट काउंटी क्रिकेट क्लब के खिलाफ खेला।
इसके पहले बाउचर इंडियन प्रीमियर लीग में रॉयल चैलेंजर्स बैंगलौर (२००९-१०) और कोलकाता नाईट राइडर्स (२०११) के लिए भी खेल चुके हैं।
कोबाल्ट(II) ब्रोमाइड
कोबाल्ट (II) ब्रोमाइड एक अकार्बनिक यौगिक है।
कुलपहाड़
कुलपहाड़ भारत के उत्तर प्रदेश राज्य के महोबा ज़िले में स्थित एक नगर है। यह बुन्देलखण्ड मे स्थित है। यह कुलपहाड़ रियासत की राजधानी थी। इस शहर मे चन्देलो ने अनेक मन्दिरो एवं जलाशयों का निर्माण करवाया था। कुलपहाड़ भी एक प्राचीन ऐतिहासिक स्थल है तथा यहाँ भी एक प्राचीन किला है, जिसे कुलपहाड़ का किला के नाम से जाना जाता है।
विवरण
कुलपहाड़ बुन्देलखण्ड क्षेत्र का एक एतिहासिक नगर है। ११ फरवरी १९९५ से पूर्व यह जनपद हमीरपुर का हिस्सा था। कुलपहाड़ उत्तर प्रदेश का विशालतम उपजनपद है। कुलपहाड़ खजुराहो एवम अन्य एतिहासिक नगरों चरखारी, महोबा, झांसी, कालिंजर, ओरछा, अजयगढ़ से अपनी नजदीकी के कारण जाना जाता है। इस शहर में चंदेल कालीन मानव निर्मित कई मंदिर, भवन एवं जलाशय हैं।
नामोत्पत्ति
शहर के नामकरण के विषय में इतिहासकारों की विभिन्न धारणाएँ हैं। इम्पीरिअल गेज़ेटीयर ऑफ़ प्रोविंस आगरा एंड अवध १९०९ के अनुसार कुल्हुआ और पहाड़िया नाम के दो ग्राम हुआ करते थे जो कालांतर में जुड़कर कुलपहाड़ नगर बन गए।
अपनी खुशियां अपने गम
अपनी खुशियां अपने गम एक भारतीय टेलीविजन शृंखला है जो सब टीवी पर प्रसारित होती है, जो विभिन्न 'जाति समूह' के चार दोस्तों की कहानी पर आधारित है: एक हिंदू, मुस्लिम, सिख और मराठी।
सारांश
शृंखला में चार दोस्तों के जीवन को दर्शाया गया है जो अपनी दैनिक सुबह की सैर पर एक-दूसरे के साथ अपने सभी सुख और दुःख साझा करते हैं।
1952 शीतकालीन ओलंपिक
1952 शीतकालीन ओलंपिक (नार्वेजियन: Vinter-OL 1952), औपचारिक रूप से VI ओलंपिक शीतकालीन खेलों (फ्रेंच: Les VIes Jeux olympiques d'hiver), के रूप में जाना जाता है, 14 से 25 फरवरी तक ओस्लो, नॉर्वे में हुई थी। शीतकालीन ओलंपिक खेलों की मेजबानी ओस्लो के बारे में चर्चाएं 1935 के आरंभ से शुरू हुई; शहर 1948 के खेलों की मेजबानी करना चाहता था, लेकिन द्वितीय विश्व युद्ध ने यह असंभव बना दिया। इसके बजाय, ओस्लो ने एक प्रतियोगिता में 1952 के खेलों की मेजबानी करने का अधिकार जीता जो इटली में कॉर्टिना डी अम्पेज़ो और संयुक्त राज्य अमेरिका में झील प्लेसिड शामिल था। सभी स्थानों ओस्लो के महानगरीय क्षेत्र में थे, लेकिन अल्पाइन स्कीइंग घटनाओं को छोड़कर, जो नोरफेजेल में आयोजित किया गया था, 113 किमी (70 मील) राजधानी से। एक नया होटल प्रेस और गण्यमान्य व्यक्तियों के लिए बनाया गया था, साथ में तीन अस्पताल और एथलीटों और कोचों के लिए, पहला आधुनिक एथलीट गांव बनाने के लिए। ओस्लो शहर ने उन राजस्व की बदौलत खेल की मेजबानी के वित्तीय बोझ को जन्म दिया जो उन्होंने उत्पन्न किया था।
खेलों ने 30 देशों के 694 एथलीटों को आकर्षित किया, जिन्होंने चार खेल और 22 आयोजनों में भाग लिया। द्वितीय विश्व युद्ध के परिणाम में 1948 के खेलों को याद करने के लिए मजबूर होने के बाद, जापान और जर्मनी ने शीतकालीन ओलंपिक प्रतियोगिता में अपनी रिटर्न बनाया। जर्मनी का प्रतिनिधित्व केवल पश्चिमी जर्मन एथलीटों द्वारा किया गया था क्योंकि पूर्वी जर्मनी ने एक एकीकृत टीम के रूप में प्रतिस्पर्धा करने से इनकार कर दिया। पुर्तगाल और न्यूजीलैंड ने अपने शीतकालीन ओलंपिक की शुरुआत की, और पहली बार महिलाओं को पार से देश स्कीइंग में प्रतिस्पर्धा करने की अनुमति दी गई।
नार्वे के ट्रक चालक हाल्मर एंडर्सन ने चार स्पीड स्केटिंग स्केटिंग स्कीटों में से तीन जीतकर खेलों में सबसे अधिक सजाया गया एथलीट बनने का मौका दिया। बोस्लेउ में जर्मनी ने अपने पूर्व प्रमुखता को फिर से शुरू किया, जिसमें चार- और दो-पुरुष आयोजनों में जीत दर्ज की गई। संयुक्त राज्य अमेरिका के डिक बटन ने अंतरराष्ट्रीय प्रतियोगिता में पहला ट्रिपल जंपिंग हासिल किया, जिसमें उन्होंने लगातार दूसरे पुरुषों के स्केटिंग ओलंपिक खिताब का दावा किया। 1952 के खेलों में एक प्रदर्शन खेल, बेंडी शामिल था, लेकिन केवल तीन नॉर्डिक देशों ने टूर्नामेंट में भाग लिया। नॉर्वे ने कुल 16 पदकों के साथ कुल पदक गिनती का वर्चस्व किया, उनमें से सात स्वर्ण खेल एक झंडे की प्रस्तुति के साथ बंद हुआ जो कि एक शीतकालीन ओलंपिक मेज़बान शहर से अगले तक पारित हो जाएगा। ध्वज, जिसे "ओस्लो ध्वज" के रूप में जाना जाता है, प्रत्येक बाद के शीतकालीन खेलों के दौरान मेज़बान शहर में प्रदर्शित किया गया है।
आयोजन
चार खेल (आठ अनुशासन) में लड़े 22 कार्यक्रमों में पदक प्रदान किए गए थे।
कैलेंडर
आधिकारिक उद्घाटन समारोह 15 फरवरी को आयोजित किए गए थे, हालांकि प्रतियोगिता कार्यक्रमों के अनुरूप होने के लिए दो छोटे समारोह 14 फरवरी को आयोजित किए गए थे। 15 फरवरी से 25 फरवरी तक, समापन समारोहों का दिन, कम से कम एक कार्यक्रम फाइनल हर दिन आयोजित किया गया था।
† बेंडी 1952 शीतकालीन खेलों में एक प्रदर्शन खेल था, और कोई पदक नहीं दिया गया। ‡ अंक उस दिन आयोजित प्रत्येक खेल के लिए ईवेंट फाइनल की संख्या को इंगित करता है।
भाग लेने वाले देश
तीस राष्ट्र ने प्रतिद्वंद्वियों को भेजा, जो शीतकालीन खेलों में प्रतिभागियों की सबसे अधिक संख्या थी। न्यूजीलैंड और पुर्तगाल ने पहली बार शीतकालीन ओलंपिक खेलों में भाग लिया। ऑस्ट्रेलिया, जर्मनी और जापान 16 साल की अनुपस्थिति के बाद वापस लौट आए। दक्षिण कोरिया, लिकटेंस्टीन, और तुर्की ने 1948 में प्रतिस्पर्धा की, लेकिन 1952 के खेलों में भाग नहीं लिया।
पदक गिनती
ये ये हैं कि 1952 शीतकालीन खेलों में पदक की गिनती में सबसे ऊपर है।
गरिमा अरोड़ा
आरंभिक जीवन और करियर
गरिमा मूलत: पंजाब से हैं परन्तु उनका पालन पोषण मुंबई में हुआ। बावर्ची के क्षेत्र में कदम रखने से पूर्व उन्होंने पत्रकारिता के क्षेत्र में करियर बनाया। 2008 में वह फ्रांस चली गईं और 2010 में स्नातक की उपाधि पेरिस के ली कॉर्डन ब्ल्यू से प्राप्त की। उन्होंने अप्रैल 2017, गा (Gaa), बैंकाक में अपना रेस्तराँ खोलने से पहले कोपेनहेगन में नोमा के बावर्चियों गगन आनन्द, गार्डन रामसे तथा रेने रेडज़ेपी के साथ काम किया। गा (Gaa) एक तीन मंजिला रेस्तराँ है जोकि पारंपरिक भारतीय शैली के व्यंजनों के लिए प्रसिद्ध है।
नवंबर 2018 में, उनके रेस्तरां को और उन्हें एक मिशेलिन स्टार से सम्मानित किया। पहली भारतीय महिला शेफ़ के रूप में यह उनके लिए विशिष्ट था। मार्च 2019 में एशिया के 50 रेस्तरां की सूची में गा (Gaa) रेस्तरां ने 16वाँ स्थान प्राप्त किया। यह उनकी नयी पारी के लिए एक विशेष उपलब्धि थी।
फरवरी 2019 में, विश्व के 50 सर्वश्रेष्ठ रेस्तरां द्वारा अरोड़ा को एशिया की सर्वश्रेष्ठ भारतीय महिला बावर्ची के रूप में सम्मानित किया गया था।
जून 2019 में गा (Gaa) रेस्तराँ ने दुनिया के श्रेष्ठ 50 रेस्तराँ में 95 नंबर की सूची से शुरूआत की।
तेजपुर विश्‍वविद्यालय
तेजपुर विश्वविद्यालय भारत का एक केन्द्रीय विश्वविद्यालय है। विश्वविद्यालय की स्थापना १९९४ में एक संसदीय अधिनियम के तहत की गई थी। इसका परिसर नाप्पम, तेजपुर से पूर्व दिशा में १५ कि॰मी॰ पर, में स्थित है और करीब २४२ एकड़ के क्षेत्र में फिला हुआ है। विश्वविद्यालय में ४ संकायों के अंतर्गत १८ विभाग हैं।
इसके अधिनियम के अनुसार इस केंद्रीय विश्वविद्यालय का उद्देश्य क्षेत्रीय तथा राष्ट्रीय आकांक्षाओं को पूरा करने के साथ साथ एक विकसित असम गढ़ने हेतु रोजगारपरक तथा बहु-विषयक पाठ्यक्रम चलाने का प्रयास करना होगा। साथ ही विज्ञान तथा प्रौद्योगिकी के उन नवीनतम क्षेत्रों से संबन्धित पाठ्यक्रम तथा शोध कार्यों को बढ़ावा देना होगा जिनका इस क्षेत्र से विशेष तथा सीधा संबंध हो।
अप्रैल २०१६ में मानव संसाधन विकास मन्त्रालय द्वारा प्रकाशित रपट में तेजपुर विश्वविद्यालय, भारत के शीर्ष ५ उच्च शिक्षा संस्थानों में सम्मिलित है।
दक्षिण भारत हिन्दी प्रचार सभा
दक्षिण भारत हिन्दी प्रचार सभा एक प्रमुख हिन्दीसेवी संस्था है जो भारत के दक्षिणी राज्यों तमिलनाडु, आंध्र प्रदेश, केरल और कर्नाटक में भारत के स्वतंत्रत होने के काफी पहले से हिन्दी के प्रचार-प्रसार का कार्य कर रही है।
सन् 1964 में संसद के अधिनियम द्वारा सभा को 'राष्ट्रीय महत्त्व की संस्था' घोषित किया गया। सभा को विश्वविद्यालय स्तर के पाठ्यक्रमों की शिक्षा देने और उपाधियाँ प्रदान करने का अधिकार प्राप्त हुआ। सभा का केन्द्रीय कार्यालय चेन्नई (मद्रास) में है। सभा की शाखाएँ दक्षिण के चारों प्रान्तों - केरल, कर्नाटक, आन्ध्र प्रदेश और तमिलनाडु - में हैं तथा दिल्ली में सम्पर्क कार्यालय है।
सभा का उद्देश्य
सभा के प्रमाणित प्रचारकों के द्वारा दक्षिण के चारों प्रान्तों के गाँव-गाँव में हिन्दी पढ़ाने की व्यवस्था तथा एतद्द्वारा राष्ट्रभाषा एवं राजभाषा हिन्दी के लिए दक्षिण भारत भर में अनुकूल वातावरण सुनिश्चित करना; हिन्दी के विकास के लिए विभिन्न क्षेत्रों में हिन्दी को हर प्रकार से समृद्ध बनाने में योग देना।
संगठन
दक्षिण भारत हिन्दी प्रचार सभा का मुख्यालय टी नगर चेन्नै में है। इसके चार विभाग हैं जो दक्षिण के चार राज्यों स्थित में हैं। चार क्षेत्रीय मुख्यालय ये हैं-
हिंदी सीख लेने की रुचि के आधार पर ही 1918 में मद्रास में 'हिन्दी प्रचार आन्दोलन' प्रारम्भ हुआ था और इसी वर्ष में स्थापित हिन्दी साहित्य सम्मेलन मद्रास कार्यालय आगे चलकर दक्षिण भारत हिंदी प्रचार सभा के रूप में स्थापित हुआ। 1964 में तमिल और अन्य दक्षिणी राज्यों की जनता की भावनाओं का आदर करते हुए ही इस संस्था को 'राष्ट्रीय महत्त्व की संस्था' घोषित किया गया।
वर्तमान में इस संस्थान के चारों दक्षिणी राज्यों में प्रतिष्ठित शोध संस्थान है, और बड़ी संख्या में दक्षिण भारतीय इस संस्थान से हिंदी में दक्षता प्राप्त कर हिंदी की प्राणपण से सेवा कर रहें हैं। हिंदी के प्रसार और प्रतिष्ठा में संलिप्त हजारों दक्षिण भारतीय बंधु न मात्र हिंदी से अपनें रोजगार के अवसरों को स्वर्णिम बना रहें हैं अपितु दक्षिण में हिंदी प्रचार के क्रम में ऐसी कई प्रतिष्ठित संस्थाओं को भी स्थापित करते रहें हैं। इसी क्रम में केरल में 1934 में केरल हिंदी प्रचार सभा, आंध्र में 1935 में हिंदी प्रचार सभा, हैदराबाद और कर्नाटक में 1939 में कर्नाटक हिंदी प्रचार समिति, 1943 में मैसूर हिंदी प्रचार परिषद तथा 1953 में कर्नाटक महिला हिंदी सेवा समिति की स्थापना हुई। इन संस्थानों में लाखों छात्र हिंदी की परीक्षाओं में सम्मिलित व उत्तीर्ण होतें हैं।
इतिहास
हिन्दी प्रचार सभा एक आन्दोलन थी जो भारत के स्वतन्त्रता आन्दोलन के साथ ही आरम्भ हुई। हिन्दी भाषा के प्रचार के द्वारा जन-जागरण, प्रजातंत्र की जीवन-प्रणाली के प्रति आस्था उत्पन्न करने तथा राष्ट्रीय एकीकरण को सिंचित करने के पावन उद्देश्य से सन् 1918 में राष्ट्रपिता महात्मा गांधीजी ने दक्षिण भारत हिन्दी प्रचार सभा की नींव डाली थी और वे आजीवन इस संस्था के अध्यक्ष रहे। सभा की स्थापना मद्रास नगर के गोखले हॉल में डॉ॰ सी.पी. रामास्वामी अय्यर की अध्यक्षता में एनी बेसेन्ट ने की थी। सन् 1918 से मद्रास में हिन्दी वर्ग चलने लगे। गांधीजी के सुपुत्र देवदास गांधी प्रथम हिन्दी प्रचारक बने। जवाहरलाल नेहरू, बाबू राजेन्द्र प्रसाद, आचार्य विनोबा भावे, काका कालेलकर, लाल बहादुर शास्त्री, इंदिरा गांधी, राजीव गांधी, श्री पी.वी. नरसिंह राव, श्री आर. वेंकटरामन, डॉ. बी.डी. जत्ती आदि मनीषियों ने सभा की गतिविधियों में सक्रिय योगदान दिया है।
गांधीजी जी आजीवन इसके सभापति रहे। उन्होंने देश की अखण्डता और एकता के लिए हिन्दी के महत्त्व एवं उसके प्रचार-प्रसार पर बल दिया। कांग्रेस द्वारा स्वीकृत चौदह रचनात्मक कार्यक्रमों में राष्ट्रभाषा हिन्दी के व्यापक प्रचार-प्रसार कार्य का भी उल्लेख है। गांधीजी का विचार था कि दक्षिण भारत में हिन्दी के प्रचार का कार्य वहाँ के स्थानीय लोग ही करें। सन १९२० तक सभा का कार्यालय जार्ज टाउन, मद्रास (अब, चेन्नै) में था। कुछ वर्ष बाद यह मालापुर में आ गया। इसके बाद यह ट्रिप्लिकेन में आ गया और १९३६ तक वहीं बना रहा। महात्मा गांधी के बाद भारतरत्न डॉ॰ राजेन्द्र प्रसाद इस संस्था के अध्यक्ष बनाए गए, जो स्वयं हिन्दी के कट्टर उपासक थे। हिन्दी समाचार नाम की मासिक पत्रिका द्वारा सभा के उद्देश्य, प्रवृत्ति तथा अन्यान्य कार्यकलापों की विस्तृत सूचनाएँ प्रचारकों को मिलती रहती हैं। 'दक्षिण भारत' नामक त्रैमासिक साहित्यिक पत्रिका में दक्षिण भारतीय भाषाओं की रचनाओं के हिन्दी-अनुवाद और उच्चस्तर के मौलिक साहित्यिक लेख छपते हैं। हिन्दी अध्यापकों और प्रचारकों को तैयार करने के लिए सभा के शिक्षा विभाग के मार्गदर्शन में 'हिन्दी प्रचार विद्यालय' नामक प्रशिक्षण विद्यालय तथा प्रवीण विद्यालय संचालित होते हैं। प्रचार कार्य को सुसंगठित तथा शिक्षण को क्रमबद्ध और स्थायी बनाने के उद्धेश्य से सभा प्राथमिक, मध्यमा, राष्ट्रभाषा प्रवेशिका, विशारद, प्रवीण और हिन्दी प्रशिक्षण नामक परीक्षाओं का संचालन करती है। सभा की ओर से एक स्नातकोत्तर अध्ययन एवं अनुसंधान विभाग खोला गया है, जिसमें अध्ययनार्थ प्रोफेसरों की नियुक्ति होती है। पुस्तकों का प्रकाशन सभा के साहित्य विभाग की ओर से किया जाता है। हिन्दी के माध्यम से तमिल, तेलगू, कन्नड़, मलयालम चारों भाषाएँ सीखने के लिए उपयोगी पुस्तकों एवं कोश आदि के प्रकाशन का विधान है।
प्रमुख दीक्षान्त भाषण-दाता
महात्मा गांधी, आचार्य काका कालेलकर, रामनरेश त्रिपाठी, मुंशी प्रेमचन्द, पंडित सुन्दरलाल, बाबू पुरुषोत्तमदास टंडन, श्रीमती सरोजिनी नायडू, डॉ. पट्टाभि सीतारामय्या, आचार्य विनोबा भावे, डॉ. जाकिर हुसैन, आर.आर दिवाकर, श्रीप्रकाश, डॉ. राजेन्द्र प्रसाद, बाबू जगजीवन राम, डॉ. बी. गोपाल रेड्डी, डॉ. के.एल. श्रीमाली, लाल बहादुर शास्त्री, डॉ. रामधारी सिंह 'दिनकर', मोरारजी देसाई, डॉ. वी.वी. गिरी, डॉ. कर्ण सिंह, श्री कृष्ण चन्द्र पन्त, श्री एल.पी. साही, श्रीमती राम दुलारी सिन्हा, श्री अच्युत पटवर्धन, प्रो. रामलाल पारीख, श्री खुर्शीद आलम खाँ, डॉ. मोटूरी सत्यनारायण, डॉ. अर्जुन सिंह, श्रीमती कृष्णा साही, श्रीमती सुशीला रोहतगी, प्रो. नारायणदत्त तिवारी, श्री शिवमंगल सिंह 'सुमन', जस्टिस रंगनाथ मिश्र, डॉ. देवेन्द्र गुप्त, श्री राधाकृष्ण बजाज, डॉ. रजनी रॉय, प्रो. सिद्धेश्वर प्रसाद, प्रो. विष्णुकान्त शास्त्री, डॉ. हरि गौतम, श्री त्रिलोकी नाथ चतुर्वेदी आदि।
सभा के प्रमाणित प्रचारक
सभा की राष्ट्रभाषा विशारद और राष्ट्रभाषा प्रवीण परीक्षाओं में उत्तीर्ण होने के पश्चात् उपाधिधारी (यदि उनकी आयु 18 वर्ष अथवा उससे अधिक हो तो) सभा के प्रमाणित प्रचारक बन सकते हैं। वे गाँवों व शहरों में सबेरे और शाम के समय वर्ग संचालन करके सभा की परीक्षाओं के लिए विद्यार्थी तैयार करते हैं। महिलाओं सहित इन प्रमाणित प्रचारकों की कुल संख्या इस समय (2019 में) लगभग 84,000 है।
हजारों प्रचारक आज तमिलनाडु, केरल, कर्नाटक, आंध्र प्रदेश और तेलंगाना में काम करते हैं। रोचक बात यह है कि दक्षिणी राज्यों में तमिलनाडु इस क्रम में सबसे ऊपर है जहां 43,000 से अधिक प्रचारक हैं। इसके बाद आंध्र प्रदेश (और तेलंगाना) में 22,835 प्रचारक हैं। कर्नाटक में 6,527 प्रचारक हैं जबकि केरल में 11,334 प्रचारक हैं।
पुस्तक प्रकाशन व साहित्य निर्माण
प्रायः प्रारंभिक व उच्च परीक्षाओं के लिए आवश्यक सभी पाठ्य-पुस्तकों की रचना व प्रकाशन सभा की ओर से किया जाता है। सभा ने पाठ्य-पुस्तकों के अलावा दक्षिण की संस्कृति, साहित्य आदि से सम्बन्धित स्तरीय ग्रंथों के साथ-साथ हिन्दी और चारों प्रान्तीय भाषाओं के कोशों का संकलन और प्रकाशन भी किया है। सभा द्वारा प्रकाशित हिन्दी-अंग्रेजी, हिन्दी-तेलुगू, हिन्दी-तमिल, हिन्दी-कन्नड़ और हिन्दी-मलयालम की स्वबोधिनियाँ अत्यंत लोकप्रिय हुई हैं। हाल ही में सभा ने त्रिभाषा “हिन्दी-अंग्रेज़ी-तमिल” कोश भी प्रकाशित किया है, जिसका सर्वत्र स्वागत हुआ है। उल्लेखनीय बात है कि अब तक सभा के द्वारा 450 से अधिक पुस्तकों का प्रकाशन हो चुका है।
भारतीय प्रकाशक संघ की ओर से दक्षिण भारत में हिन्दी पुस्तक प्रकाशन एवं बिक्री के माध्यम से समाज की विशिष्ट सेवा के लिए दक्षिण भारत हिन्दी प्रचार सभा को "विशिष्ट पुस्तक विक्रेता पुरस्कार" दिया गया। राष्ट्रीय हिन्दी अकादमी की ओर से पुद्दुचेरी में आयोजित 12 वें अखिल भारतीय राजभाषा सम्मेलन में पुस्तक प्रदर्शनी का प्रथम पुरस्कार प्राप्त हुआ है।
पत्रिकाएँ
संपादक : जे. एस. रामदास
पता : दक्षिण भारत हिन्दी प्रचार सभा, टी. नगर, पोस्ट ऑफिस, मद्रास (चेन्नै) - ६०००१७
इसके अलावा सभा "दक्षिण भारत" नामक एक उच्च स्तरीय त्रैमासिक साहित्यिक पत्रिका का प्रकाशन भी विगत 23 वर्षों से कर रही है।
मुद्रणालय
सभा का मुद्रणालय भारत की लगभग आठ भाषाओं में मुद्रण करता है। सभा के मुद्रणालय को साफ आकर्षक और सुंदर छपाई के लिए अखिल भारतीय विशेषज्ञ संघ तथा भारत सरकार की ओर से पुरस्कार मिले हैं।
सभा के महत्वपूर्ण कार्य
राष्ट्रपिता महात्मा गांधी की अवधारणा के अनुसार सभा ने बहुभाषी भारत में हिन्दी को राष्ट्रभाषा के रूप में स्वीकारने तथा राष्ट्रीय एकता की प्रेरणा देने में अत्यन्त महत्वपूर्ण कार्य किया है। दक्षिण के चारों प्रान्तों को राष्ट्रभाषा की दृष्टि से एक इकाई मानकर सभा ने अभूतपूर्व सफलता प्राप्त की है। सभा के प्रयत्नों का ही यह परिणाम है कि स्वतन्त्रता के पहले अनेक जगहों में और स्वतंत्रता के बाद सर्वत्र दक्षिण के स्कूलों, कालेजों और विश्वविद्यालयों में हिन्दी विषय तथा हिन्दी माध्यम का प्रवेश हुआ, हिन्दी के विभाग खोले गए, जिससे हज़ारों लोग हिन्दी में उच्च शिक्षा प्राप्त कर लाभान्वित हुए और यह क्रम आज भी जारी है।
स्त्री-शिक्षा की दिशा में सभा का काम महत्वपूर्ण है। जिन दिनों देश में स्त्री-शिक्षा का वातावरण सुषुप्तावस्था में था, उस समय इसने हिन्दी के द्वारा महिलाओं को शिक्षित किया, उनमें आत्मविश्वास जाग्रत किया और उनको घर के संकुचित दायरे से बाहर निकलकर समाज और देश की सेवा करने की दिशा में प्रोत्साहित किया। इसके अलावा सभा ने ऐसे कई युवकों को भी हिन्दी में शिक्षित किया, जो स्कूलों में नहीं जा पाते थे। कहने का तात्पर्य है कि सभा ने प्रौढ़ शिक्षा के क्षेत्र में भी महत्वपूर्ण कार्य किया है।
सभा का एक और महत्वपूर्ण स्थान साहित्य के क्षेत्र में है। सभा ने दक्षिण की चारों भाषाओं में सैकड़ों ऐसे लोगों को तैयार किया, जिन्होंने हिन्दी तथा दक्षिणी भाषाओं के बीच साहित्यिक आदान-प्रदान का कार्य किया और कई मौलिक कृतियों की रचना कर साहित्य की अभिवृद्धि की। हिन्दी शिक्षण के क्षेत्र में सभा ने अत्याधुनिक इलक्ट्रानिक दृश्य-श्रव्य माध्यम के क्षेत्र में भी कदम बढ़ाए हैं। इसके अन्तर्गत सभा तीन आडियो कैसेट (ध्वयंकित पाठ) जारी कर चुकी है -
हाल ही में सभा ने बापू के प्रिय भजनों का ध्वन्यंकन (आडियो कैसेट) जारी किया है। निकट भविष्य में वीडियो कैसेटों के निर्माण की योजना भी कार्यान्वित होगी।
सभा ने बोलचाल की हिन्दी पर ज़ोर देते हुए, “बच्चों की किताब", "रोज़मर्रा हिन्दी", "बोलचाल की हिन्दी" एवं संभाषण हिन्दी” नाम की पुस्तकों का प्रकाशन तथा बालकों को स्कूलों में अंशकालीन शिक्षा के लिए "परिचय” परीक्षा संचालन कार्य भी शुरू किया है।
उच्च शिक्षा और शोध संस्थान (विश्वविद्यालय शाखा)
सन् 1964 ई. में संसद में पारित अधिनियम सं. 14 के अनुसार सभा को हिन्दी में स्नातकोत्तर पाठ्यक्रम चलाने और डिग्रियाँ प्रदान करने का अधिकार मिल गया है। उसी के अन्तर्गत सभा ने उच्च शिक्षा और शोध संस्थान के कार्य का शुभारम्भ किया। इस संस्थान द्वारा हिन्दी में स्नातकोत्तर स्तर पर साहित्य और प्रयोजनमूलक पाठ्यक्रम चलाए जा रहे हैं। नियमित एम.ए. के वर्ग संचालित हो रहे हैं। एम.फिल., पीएच.डी., डी.लिट., के लिए शोध कार्य सम्पन्न हो रहा है और डिग्रियाँ प्रदान की जा रही हैं। संस्थान हिन्दी शिक्षक तैयार करने की दृष्टि से बी.एड., एवं शिक्षा स्नातक कालेज चला रहा है। अब बी.ए. (तीन वर्ष), एम.ए. (हिन्दी), स्नातकोत्तर अनुवाद डिप्लोमा, एम.फिल, और पीएच.डी. का दूरस्थ शिक्षा पाठ्यक्रम भी शुरू हुआ है।
राष्ट्रीय हिन्दी अनुसन्धान ग्रन्थालय
सभा ने अपनी शैक्षणिक, साहित्यिक तथा प्रचारात्मक आवश्यकताओं की पूर्ति के लिए एक ग्रन्थालय शुरू किया, जो धीरे-धीरे बढ़ते हुए 40,000 ग्रंथों का आगार बन गया है। इसके अलावा जबसे सभा का उच्च शिक्षा और शोध संस्थान का प्रारम्भ हुआ और शोध कार्य भी होने लगा, तबसे एक विशाल हिन्दी ग्रन्थालय की आवश्यकता अनुभव की गयी। इसके लिए एक करोड़ रुपये की लागत से चेन्नई में "राष्ट्रीय हिन्दी अनुसंधान ग्रंथालय" भवन का निर्माण किया गया। इस ग्रंथालय का निरन्तर विकास हो रहा है। अब इसमें करीब एक लाख से अधिक पुस्तकें हैं। समर्पित हिन्दी सेवी, हिन्दी प्रचारकों, हिन्दी प्रेमियों और उत्साही छात्र-समुदाय के सहयोग एवं भारत सरकार के सीमित अनुदान की सहायता से महात्मा गांधी पदवीदान मण्डप का निर्माण सन् 1985-86 में सम्पन्न हुआ है।
शिक्षा विभाग
प्रचारक प्रशिक्षण विद्यालय इन केन्द्रों में चल रहे हैं - हैदराबाद, विशाखपट्टणम, तेनाली, गुन्तकल, अवनिगड्डा, विजयवाड़ा, काकिनाड़ा, जनगाँव, तिरुच्ची, ऊटी व चेन्नई।
अन्ना चांडी
न्यायमूर्ति अन्ना चांडी (४ मई १९०५ – २० जुलाई १९९६) भारत की पहली महिला न्यायाधीश थीं।   वे १९३७ में एक जिला अदालत में भारत में पहली महिला न्यायाधीश बनीं। वे भारत में पहली महिला न्यायाधीश तो थी ही, शायद दुनिया में उच्च न्यायालय के न्यायधीश के पद (१९५९) तक पहुँचने वाली वे दूसरी महिला थीं।
प्रारंभिक जीवन
न्यायमूर्ति चांडी का जन्म 4 मई 1905 को भारत के तत्कालीन त्रावणकोर राज्य (अब केरल) में एक मलयाली सीरियाई ईसाई माता पिता के यहाँ हुआ था।
करियर
वे 1928 में न्यायालयी सेवा में आयीं और उन्हें सर सी.पी.रामास्वामी द्वारा जो त्रावणकोर के तत्कालीन दीवान थे, जिला न्यायाधीश (मुंसिफ) के रूप में नियुक्त किया गया। वे केरल उच्च न्यायालय में 9 फ़रवरी 1959 से 5 अप्रैल 1967 तक न्यायाधीश के पद पर कार्यरत रहीं। अपने कार्यकाल के दौरान उन्होने भारत के कानूनी क्षेत्र में महिलाओं के कैरियर रूपी आशाओं को जन्म दिया।
निधन
२० जुलाई १९९६ को उनका निधन हो गया।
बकिंघमशायर
बकिंघमशायर (अंग्रेज़ी: Buckinghamshire) दक्षिण पूर्व इंग्लैंड में एक औपचारिक काउंटी है जो दक्षिण-पूर्व में ग्रेटर लंदन, दक्षिण में बर्कशायर, पश्चिम में ऑक्सफ़ोर्डशायर, उत्तर में नॉर्थम्प्टनशायर, बेडफ़ोर्डशायर की सीमा में है। उत्तर-पूर्व में और पूर्व में हर्टफोर्डशायर।
बकिंघमशायर होम काउंटियों में से एक है, इंग्लैंड की काउंटी जो ग्रेटर लंदन को घेरती है। काउंटी के पूर्व और दक्षिण-पूर्व में हाई वायकोम्बे, एमर्शम, चेशम और शैल्फोंट्स जैसे शहर लंदन कम्यूटर बेल्ट के हिस्से हैं, जो काउंटी के सबसे घनी आबादी वाले हिस्सों में से कुछ का निर्माण करते हैं, जिनमें से कुछ को लंदन अंडरग्राउंड द्वारा भी परोसा जाता है। इस क्षेत्र में विकास मेट्रोपॉलिटन ग्रीन बेल्ट द्वारा प्रतिबंधित है। सबसे बड़ा समझौता उत्तर पूर्व में मिल्टन केन्स है, जो आसपास के क्षेत्र के साथ बकिंघमशायर के बाकी हिस्सों में अलग से एकात्मक प्राधिकरण के रूप में प्रशासित है। शेष काउंटी को बकिंघमशायर काउंसिल द्वारा एक अन्य एकात्मक प्राधिकरण के रूप में प्रशासित किया जाता है। अन्य बड़ी बस्तियों में केंद्र में काउंटी शहर आयल्सबरी, उत्तर-पश्चिम में बकिंघम का पूर्व काउंटी शहर, टेम्स के पास दक्षिण में मार्लो और ऑक्सफोर्ड के पास पश्चिम में प्रिंसेस रिसबोरो शामिल हैं।